Jakez - Wikipedia

# Jakez

### Diwar Wikipedia, an holloueziadur digor

Jakez zo un anv-badez brezhonek, deuet eus ar Bibl, diwar anv unan eus an Daouzek Abostol. Un adstumm d'an anv Jakob eo, a orin hebreek.

## [kemmañ] Ster hag orin an anv

Evel Jakob e teu Jakez eus an hebraeg. Hep mar e teufe an anv hebraek "Ya'aqob" eus "Ya' Aqobel"[1] a dalveze "Gwarezet gant Doue" moarvat er yezhoù mezopotamek. En Testamant Kozh e lenner div zisplegadenn eus anv Jakob a denn kentoc'h d'ar c'hoarioù-gerioù pe d'un displegadenn boblek eus e ster[2]. Da gentañ e tispleger e anv gant ar ger hebraek "aqeb" a dalveze seul an troad[3] : ganet e vije bet Jacob, peg dre un dorn e seul e vreur Esau. En un arroudenn all eus an destenn-se[4] e tostaer e anv ouzh ar verb 'aqab, distroadañ, un damveneg eus ar skudellad fer a dalvezas da Jakob evit kemer e henanded digant Esau.

Er Bibl e teuas da vezañ IACOBOS e gresianeg. Latinekaet eo bet e Jacobus goude. Meur a anv zo deveret diouzh an anv latin e yezhoù disheñvel (Gwelet izeloc'h).

Brudet eo bet an anv-se gant an ozhac’h-meur Jakob ha gant an holl sent kristen anvet Jakez.

## [kemmañ] Stummoù brezhonek all

- Jalm, pe Chalm, a gaver ivez evel anv-tiegezh.
  - Jakig a gaver evel stumm bihanaat, e-kichen Jakezig
  - Jakou, evel er ganouenn Marijanig Lagadbran.

- Jakeza ha Jaketa evit ar merc'hed, hag ivez Jakelina, diwar ar stumm gallek.

## [kemmañ] Implij

Ral e seblant bezañ evel anv-badez gwir, peuvuiañ ne vez nemet troidigezh an anv galleg Jacques, evel gant ar skrivagnerien Jakez Riou pe Jakez Kerrien, pe gant sonerien e Breizh.

Gallout a reer kavout anvioù tud brudet eus Breizh hag eus lec'h all war bajenn

- Implijet e vez ivez e brezhoneg
  - evit treiñ anvioù rouanez Bro-Skos, Bro-Saoz, Aragon, anavezet en o bro evel James pe Jaime.

## [kemmañ] Stummoù er yezhoù all

- Alamaneg : Jakob
- Arabeg : Yacoub
- Daneg : Jakob ha Jacob
- Finneg : Jaakob
- Galleg : Jacques, Jacob, ha berranvioù deveret.
- Hebraeg : Yakov
- Hungareg : Jakab
- Italianeg : Giacobbe ha Giacomo
- Kastilhaneg : Jacobo, Jaime, Diego ha Iago (alese Sant Iago, ha dre vesk Santiago).
- Katalaneg : Jaume
- Korseg : Giacumu.
- Nederlandeg : Jacob, Jakob, Jaap, Kobus, Jaak, Koos
- Okitaneg : Jacme ha Jaume
- Poloneg : Jakub ha Kuba, ha Kubuś
- Portugaleg : Jacó, Jaime, Diogo, Iago ha Tiago, evel e kastilhaneg.
- Rusianeg : Яков (Yakov)
- Saozneg : Jacob, James, Jake, Jack

## [kemmañ] Eil anv-badez

Kavet e vez ivez an anv evel eil anv-badez, dreist-holl Yann-Jakez, Per-Jakez.

## [kemmañ] Anvioù-tud

### [kemmañ] Sent

- Jakez, mab Zebede, pe Jakez ar C'hoshañ, unan eus an ebestel
- Jakez, mab Alfe, pe Jakez ar Yaouankañ, kenderv da Jezuz, unan eus an ebestel.

### [kemmañ] Bretoned

- Jakez Karter
- Jakez Konan
- Jakez Riou
- Per-Jakez Heliaz
- Jakez Kroc'hen

Gwelout ar pennad Jacques ivez.

### [kemmañ] Rouaned

- Jakez Iañ (pajenn digejañ), anv tri roue
- Jakez II (pajenn digejañ), anv tri roue,
- Jakez III (pajenn digejañ)
- Jakez IV, roue Bro-Skos
- Jakez V, roue Bro-Skos
- Jakez VI, roue Bro-Skos pe Jakez, roue Iañ Bro-Saoz
- Jakez VII, roue Bro-Skos pe Jakez II, roue Bro-Saoz

### [kemmañ] Eskibien

- Jakez Voragine, arc’heskob Genoa, skrivagner al levr anvet Ar vojenn alaouret.
- Jakez Amboise (relijiuz)

## [kemmañ] Anvioù lec'hioù

- Meur a Sant-Jakez zo e Breizh.
- Sant-Jakez an Turki a vez graet eus kêr Santiago de Compostela er c'hanaouennoù hengounel

## [kemmañ] Traoù all

- Hent Sant-Jakez.
- Kregin Sant Jakez

## [kemmañ] Notennoù

1. ↑ E. RENAN, "Les noms théophores apocopés dans les anciennes langues sémitiques", Revue des Études Juives X, 1882, p.162, meneget e : CYRIL ASLANOV "Entre théonymie et anthroponymie : l'onomastique divine et humaine, indice de la confusion entre transcendance et immanence
2. ↑ http://www.interbible.org/interBible/decouverte/comprendre/2003/clb_031010.htm
3. ↑ Geneliezh 25, 26.
4. ↑ Geneliezh 27, 36.

Adtapet diwar "http://br.wikipedia.org../../../j/a/k/Jakez.html"

Rummadoù ar bajenn: Anvioù-badez brezhonek

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Česky
- Dansk
- Deutsch
- English
- Español
- Suomi
- Magyar
- Italiano
- Nederlands
- ‪Norsk (bokmål)‬
- Polski
- Português
- Русский
- Slovenčina
- Svenska